CELEX: 62011CN0493
Language: sl
Date: 2011-09-23 00:00:00
Title: Zadeva C-493/11 P: Pritožba, ki jo je 23. septembra 2011 vložila družba United Technologies Corp. zoper sodbo Splošnega sodišča (osmi senat) z dne 13. julija 2011 v zadevi T-141/07, United Technologies Corp. proti Evropski komisiji

26.11.2011   
            
            
               SL
            
            
               Uradni list Evropske unije
            
            
               C 347/17
            
         Pritožba, ki jo je 23. septembra 2011 vložila družba United Technologies Corp. zoper sodbo Splošnega sodišča (osmi senat) z dne 13. julija 2011 v zadevi T-141/07, United Technologies Corp. proti Evropski komisiji
   (Zadeva C-493/11 P)
   2011/C 347/26
   Jezik postopka: angleščina
   
      Stranki
   
   
      Pritožnica: United Technologies Corp. (zastopniki: A. Winckler, odvetnik, J. Temple Lang, solicitor, C. J. Cook, odvetnik, D. Gerard, odvetnik)
   
      Druga stranka v postopku: Evropska komisija
   
      Predlogi
   
   Pritožnica Sodišču predlaga, naj:
   
               —
            
            
               razveljavi izpodbijano sodbo;
            
         
               —
            
            
               na podlagi dokazov, s katerimi razpolaga, za delno nično razglasi odločbo in zniža z njo naloženo globo ali, če se mu zdi primerno, razveljavi sodbo in zadevo vrne Splošnemu sodišču v ponovno preučitev dejanskega stanja;
            
         
               —
            
            
               Komisiji naloži plačilo stroškov tega postopka in postopka pred Splošnim sodiščem.
            
         
      Pritožbeni razlogi in bistvene trditve
   
   S prvim pritožbenim razlogom pritožnica nasprotuje sklepanju Splošnega sodišča, da je Komisija upravičeno ugotovila odgovornost tožeče stranke za ravnanja njenih hčerinskih družb GTO in Otis. Ta pritožbeni razlog je sestavljen iz treh delov. Prvič, Splošno sodišče naj bi napačno uporabilo materialno pravo, ker je napačno upoštevalo razloge za izpodbijanje domneve odgovornosti, izhajajoče iz 100-odstotnega lastništva matične družbe nad hčerinskima družbama. Drugič, Splošno sodišče naj bi z razlago domneve odgovornosti kršilo Listino Evropske unije o temeljnih pravicah. Tretjič, Splošno sodišče ni zadostno obrazložilo svojega stališča glede konkretnih razlogov za izpodbijane domneve odgovornosti, ki jih je podala družba UTC.
   Z drugim pritožbenim razlogom pritožnica trdi, da Splošno sodišče ni podalo zadostne obrazložitve in je napačno uporabilo pravo, ker ni zavzelo stališča glede kršitve načela enakega obravnavanja z družbo MEC, ki ga je navajala družba UTC.